Studie toon wêreld se stresvolste stedeJohannesburg. Argieffoto: Legendtours ŉ Onlangse studie het die wêreld se mees en minste stresvolle stede geïdentifiseer gebaseer op verskeie faktore insluitend verkeersvlakke, beskikbare openbare vervoer, die finansiële status van die inwoners, rassegelykheid en die hoeveelheid son wat die stad elke jaar kry. Die studie is deur die maatskappy Zipjet gedoen wat na 500 stede gekyk en dit geëvalueer het aan die hand van 17 verskillende aspekte. Hierdie aspekte is bevolkingsdigtheid, die beskikbare natuurruimtes, beskikbare openbare vervoer, verkeersvlakke, inwoners se persepsie van veiligheid, die hoeveelheid son wat die stad jaarliks kry, lugbesoedeling, klankbesoedeling, ligbesoedeling, werkloosheid, skuld per capita, maatskaplike sekerheid, families se koopkrag, inwoners se fisieke en geestesgesondheid, geslagsgelykheid en rasgelykheid. Die maatskappy het hieruit ŉ lys van 150 stede saamgestel, van die minste tot die mees stresvolle stede, en twee Suid-Afrikaanse stede het ook die lys gehaal. Kaapstad beklee posisie nommer 102 op die lys en Johannesburg nommer 135. Dit beteken dus Johannesburg is een van die top-20 stresvolste stede om in te bly. Volgens Zipjet is die stresvolste stad om in te bly Bagdad in Irak, gevolg deur Kaboel in Afganistan en Lagos in Nigerië. Zipjet meen indien jy in ŉ stad wil woon waar inwoners lae stresvlakke ervaar, is Duitsland die plek om te wees – vier van die top-10 mees stresvrye stede in die wêreld is in Duitsland. Dit is Stuttgart in die eerste plek, Hannover in die derde plek, München in die vyfde plek en Hamburg in die negende plek. Johannesburg se algehele “strestelling” word aangedui as 7,98 en Kaapstad sŉ as 6,15. Dit kan vergelyk word met Bagdad wat ŉ telling van 10 het en Stuttgart wat ŉ telling van 1 het. Volgens Zipjet is die tien meeste stresvrye stede ter wêreld: Die tien stresvolste stede is as volg: Sien die volledige lys hier.